༈བྱ་དེ་ཆུང་ལ་མཛེས་པ།།གོང་དཀར་གཡུ་བྱ་སྔོན་མོ།།བྱ་ཆེན་མང་པོ་ཚོགས་དུས།།གཡུ་བྱར་དོ་བ་མེད་དོ།།ཞེས་པའི་དམངས་གཞས་སྙན་མོ།།མཚན་མོ་དཔལ་འཁོར་ཆོས་སྡེའི།།སྐོར་ལམ་ནང་ནས་གྲགས་བྱུང༌།།ཡ་གིའི་དགུང་གི་ཟླ་བ།ཁེར་བུར་རྒྱུ་བ་མཐོང་དུས།།ཟླ་གྲོགས་ཉི་མ་ཕྱོགས་ལ།།སེམས་པ་ལས་ཀྱིས་ཤོར་སོང༌།།མ་གིའི་སྤང་ཐང་སྟེང་དུ།།ཤ་བོ་ཁེར་རྐྱང་མཐོང་དུས།།ཚེ་གྲོགས་ཤ་མོའི་ཕྱོགས་ལ།།རེ་སེམས་ཆེ་རུ་ཕྱིན་སོང༌།།བར་གྱི་རྫོང་བཙན་ནང་དུ།།རྫོང་དཔོན་དགྲ་འདུལ་མི་རྐྱང༌།།ཉལ་རོགས་པུས་མོ་སྐྱ་རིལ།།དྲན་ས་མཛེས་ལྡན་བུ་འཁྲིད།།ཨ་ལོག་ཕར་ལ་བརྒྱབ་ན།།མཐོང་བ་མཛེས་མའི་གཟུགས་བརྙན།།ཨ་ལོག་ཚུར་ལ་བརྒྱབ་ན།།དྲན་པ་མཛེས་མའི་ཞལ་རས།།གཉིད་ཐེབས་བཅག་པའི་མཚན་མོ།།ཡུན་ནི་ཆུ་ལས་རིང་བ།།